open-index/open-wikipedia-markdown huggingface dataset:
Τόνυ Σαλούμπ

Ο **Άντονι Μάρκους "Τόνυ" Σαλούμπ** (αγγλικά: Tony Shalhoub, γεν. 9 Οκτωβρίου 1953 στο Γκριν Μπέι του Ουισκόνσιν) είναι Αμερικανός ηθοποιός και παραγωγός. Έλαβε τρία Emmy, δύο Βραβεία SAG και μια Χρυσή Σφαίρα για την ερμηνεία του *Άντριαν Μονκ (Adrian Monk)* στην αμερικανική τηλεοπτική σειρά *[[Ντετέκτιβ Μονκ]]*.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί
Κατηγορία:Ηθοποιοί κινηματογράφου
Κατηγορία:Βραβευμένοι με Χρυσή Σφαίρα
Κατηγορία:Νικητές βραβείου Tony
Έγκθερ (δορυφόρος)

Ο **Έγκθερ** () ή **Κρόνος LIX** (Saturn LIX) είναι ένας φυσικός δορυφόρος του Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Τζαν Κλίνα στις 7 Οκτωβρίου του 2019 από παρατηρήσεις που έγιναν μεταξύ 12 Δεκεμβρίου του 2004 και 22 Μαρτίου του 2007 και του δόθηκε η προσωρινή ονομασία **S/2004 S 27**. Του δόθηκε ο μόνιμος χαρακτηρισμός του Κρόνος LIX τον Ιούνιο του 2021. 

Ο Έγκθερ έχει διάμετρο περίπου 6 χιλιόμετρα και περιφέρεται γύρω από τον Κρόνο σε μέση απόσταση 19.776.700 χλμ. σε διάστημα 1.033,0 ημερών, με κλίση 167,1° προς την εκλειπτική, σε ανάδρομη κατεύθυνση και με εκκεντρότητα 0,120. 

## Παραπομπές


## Εξωτερικοί σύνδεσμοι
* Δορυφόροι του Κρόνου από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

 

Κατηγορία:Φυσικοί δορυφόροι Κρόνου
Ησυχαστήριο της αδελφότητας των Δανιηλαίων

Το **[[Ησυχαστήριο]] της αδελφότητας των Δανιηλαίων** είναι περιοχή στην έρημο του Αγίου Όρους που υπάγεται στη Μονή Μεγίστης Λαύρας και στην οποία βρίσκονται τα ησυχαστήριά της. Βρίσκεται στα Κατουνάκια.

## Ιστορία
Το 1881 ο Γέροντας Δανιήλ Κατουνακιώτης ο Σμυρναίος έστησε στα Κατουνάκια την καλύβη του, η οποία υπήρξε το θεμέλιο για το σημερινό ησυχαστήριο των Δανιηλαίων.

## Παραπομπές


Κατηγορία:Άγιο Όρος
Κατηγορία:Μονή Μεγίστης Λαύρας
30 (δίσκος της Αντέλ)

**30** είναι ο τίτλος του τέταρτου δίσκου της Αγγλίδας τραγουδίστριας και τραγουδοποιού Αντέλ που κυκλοφόρησε στις 19 Νοεμβρίου του 2021 από την Columbia Records. 
Κατηγορία:Δισκογραφία της Adele
Κατηγορία:Άλμπουμ του 2021
Ουράνιο Τόξο (τηλεοπτική εκπομπή)

Το **Ουράνιο Τόξο** ήταν παιδική τηλεοπτική εκπομπή, η οποία προβαλλόταν από την ΕΤ1 τα διαστήματα 1986-1989 και 2001-2013, και την οποία παρουσίαζε ο Χρήστος Δημόπουλος.

## Ιστορικό
Το 1986, το τμήμα παιδικών εκπομπών της ΕΡΤ, αποφάσισε να εντάξει όλες τις παιδικές εκπομπές σε μία, δημιουργώντας μια άκρως παιδική εκπομπή με παιδικό δελτίο ειδήσεων και δικούς της παρουσιαστές. Η πρώτη εκπομπή βγήκε στον «αέρα» τη Δευτέρα, 29 Σεπτεμβρίου 1986 και την ανήγγειλε η παρουσιάστρια Νάκυ Αγάθου. Οι πρώτοι παρουσιαστές της εκπομπής ήταν ο Χρήστος Δημόπουλος και Άννυ Χριστοφιδάκη. Χρέη μετεωρολόγου στο δελτίο ειδήσεων της εκπομπής, εκτελούσε ο Φώντας Λαδοπρακόπουλος, μια κούκλα που αγαπήθηκε πολύ από τα παιδιά και που την έπαιζε ο Κώστας Λαδόπουλος. Αργότερα, η Ρένα Μάλλιου αντικατέστησε την Άννυ Χριστοφιδάκη, και έμεινε μόνιμη συμπαρουσιάστρια μέχρι το 1989. Η εκπομπή μεταδιδόταν αρχικά ζωντανά, αλλά αργότερα μαγνητοσκοπημένα για να ικανοποιούνται οι ανάγκες της ΕΡΤ.

12 χρόνια μετά, το 2001 η εκπομπή επανήλθε. Η εκπομπή ανανεωμένη πλέον άρχισε να μεταδίδεται στην ΕΤ1. Πλέον η εκπομπή δεν είχε ως κεντρικό θέμα ένα παιδικό δελτίο ειδήσεων, φιλοξενούσε παιδιά ως καλεσμένους, με τον παρουσιαστή να τους κάνει διάφορες ερωτήσεις. Ο Χρήστος Δημόπουλος στον 2ο γύρο της σειράς μάλιστα, υποδύθηκε στην εκπομπή 2 καθηγητές, έναν φιλόλογο και έναν περιβαλλοντολόγο και τελικά υποδύθηκε οι 2 παραμυθάδες η Φιλία Δενδρινού και Ανθή Βασιλοπούλου κι έλεγαν ιστορίες και παραμύθια, ενώ ύστερα στην εκπομπή έπαιζε και ο "Πιπιτάου", μία κούκλα που υποδυόταν η Βάσω Γιαρένη.

Από το 2019, η εκπομπή άρχισε να προβάλλεται εκ νέου, με το όνομα "Χίλια χρώματα του Χρήστου" στην ΕΡΤ2.

## Βραβεύσεις
Η σειρά μετράει 2 βραβεία "καλύτερης παιδικής εκπομπής", το 2005 και το 2008.

## Παραπομπές


Κατηγορία:Ελληνικές τηλεοπτικές εκπομπές
Κατηγορία:Εκπομπές ΕΡΤ
Open Archives Initiative

Το **Open Archives Initiative - OAI** (ελληνικά: Πρωτοβουλία Ανοικτών Αρχείων)  ήταν ένας άτυπος οργανισμός, μεταξύ συναδέλφων  τον Χέρμπερτ Βαν ντε Σόμπελ, τον Καρλ Λαγκόζ,  τον Μάικλ Λ. Νέλσον και τον Σίμεων Γουόρνερ, για την ανάπτυξη και την εφαρμογή τεχνικών προτύπων διαλειτουργικότητας που θα επέτρεπαν στα αρχεία να μοιράζονται πληροφορίες καταλόγου (μεταδεδομένα) Η ομάδα συγκεντρώθηκε στα τέλη της δεκαετίας του 1990  και ήταν ενεργή για περίπου είκοσι χρόνια. Συγκεκριμένα, το  OAI συντόνισε τρεις δραστηριότητες προδιαγραφών τα λεγόμενα : OAI-PMH, OAI-ORE και ResourceSync. Καθ' όλη τη διάρκεια της ύπαρξής της, η ομάδα εργάστηκε για την ανάπτυξη ενός "πλαισίου διαλειτουργικότητας με χαμηλά εμπόδια" για αρχεία (ιδρυματικά αποθετήρια) που περιέχουν ψηφιακό περιεχόμενο (ψηφιακές βιβλιοθήκες), ώστε να μπορούν οι άνθρωποι (πάροχοι υπηρεσιών) να συλλέγουν μεταδεδομένα (από παρόχους δεδομένων).  Αυτά τα σύνολα μεταδεδομένων έχουν έκτοτε αξιοποιηθεί για την παροχή "υπηρεσιών προστιθέμενης αξίας", συχνά συνδυάζοντας διαφορετικά σύνολα δεδομένων.

Το Open Archives Initiative δραστηριοποιήθηκε στην ανάπτυξη ενός τεχνολογικού πλαισίου και προτύπων διαλειτουργικότητας για την ενίσχυση της προσβάσεως σε αρχεία ηλεκτρονικών εντύπων, τα οποία καθιστούν διαθέσιμες επιστημονικές ανακοινώσεις, όπως τα επιστημονικά περιοδικά, που συνδέονται με το κίνημα των εκδόσεων ανοικτής πρόσβασης. Η εν λόγω τεχνολογία και τα πρότυπα εφαρμόζονται και πέραν των επιστημονικών εκδόσεων.

Η τεχνική υποδομή του Open Archives Initiative, η οποία προσδιορίζεται στο πρωτόκολλο για τη συγκομιδή μεταδεδομένων (OAI-PMH) έκδοση 2.0, ορίζει έναν μηχανισμό για τους παρόχους δεδομένων που διαθέτουν τα μεταδεδομένα τους. Το πρωτόκολλο αυτό επιβάλλει στα επιμέρους αρχεία να αντιστοιχίζουν τα μεταδεδομένα τους στο Dublin Core, ένα κοινό σύνολο μεταδεδομένων για το σκοπό αυτό. Τα πρότυπα του OAI επιτρέπουν έναν κοινό τρόπο παροχής περιεχομένου και μέρος αυτών των προτύπων είναι ότι το περιεχόμενο διαθέτει μεταδεδομένα που περιγράφουν τα στοιχεία σε μορφή Dublin Core. Το Object Reuse and Exchange (OAI-ORE) ορίζει πρότυπα για την περιγραφή και την ανταλλαγή συσσωρευμάτων διαδικτυακών πόρων.

Η χρηματοδότηση της πρωτοβουλίας προήλθε από το ίδρυμα Άντριου Μέλον, τον Συνασπισμό για τη Δικτυακή Πληροφόρηση (CNI), την Ομοσπονδία Ψηφιακών Βιβλιοθηκών (DLF), το Εθνικό Ίδρυμα Επιστημών (NSF), το Ίδρυμα Άλφρεντ Π. Σλόαν και άλλους οργανισμούς.

## Εξωτερικοί σύνδεσμοι
*Suleyman Demirel University Open Archives Harvester via archive.org
*OAI News
*Largest OAI-Harvester (OAIster)
*ScientificCommons.org
*ISIDORE : a french portal in arts & humanities based on OAI and SemWeb
*UIUC OAI Metadata Harvesting Project
**[http://info.lib.uh.edu/cwb/oab.pdf Open Access Bibliography: Liberating Scholarly Literature with E-Prints and Open Access Journals]*
*Openarchives.eu - The European Guide to OAI-PMH compliant repositories in the world

## Δείτε επίσης
*Βιβλιοθήκη
*Συστήματα διαχείρισης εγγράφων
*Ιδρυματικό αποθετήριο

## Παραπομπές


Κατηγορία:Αρχειονομία
Κατηγορία:Βιβλιοθηκονομία
NGC 4309

Ο **[[Νέος Γενικός Κατάλογος|NGC]] 4309** είναι φακοειδής γαλαξίας ο οποίος απέχει 55 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Κρίστιαν Πέτερς Κρίστιαν Πέτερς (Christian Peters) το 1881 και ανήκει στο Σμήνος γαλαξιών της Παρθένου. Έχει Ενεργό Γαλαξιακό Πυρήνα

Σε απόσταση 160000 ετών φωτός από τον NGC 4309 υπάρχουν 162 σφαιρωτά σμήνη τα οποία τον περιβάλλουν. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Παρθένος (αστερισμός)
Κατηγορία:Ενεργοί γαλαξίες
4309
40051
07435
Κατηγορία:Σμήνος της Παρθένου
+01-32-025
Γουέστσαϊντ

Το **Γουέστσαϊντ** είναι η μεγαλύτερη πόλη και *de facto* πρωτεύουσα του Γιβραλτάρ. Βρίσκεται ανάμεσα στις δυτικές πλαγιές του βράχου του Γιβραλτάρ και στις ανατολικές ακτές του κόλπου του Γιβραλτάρ. Το 2012 κατοικούνταν από 26.572 άτομα και περιείχε το 78,15% του πληθυσμού της επικράτειας των 34.000 κατοίκων.

## Διαίρεση
Η πόλη χωρίζεται σε έξι κύριες οικιστικές περιοχές: Βόρεια Περιοχή, Περιοχές Ανακτήσεως, Αμμωρυχεία, Νότια Περιοχή, Περιοχή Πόλεως και Άνω Πόλη.

## Δημογραφικά στοιχεία

## Παραπομπές


Κατηγορία:Γιβραλτάρ
Κατηγορία:Πρωτεύουσες της Ευρώπης
NGC 4323

Ο **[[Νέος Γενικός Κατάλογος|NGC]] 4323**  είναι νάνος φακοειδής ή ελλειπτικός γαλαξίας ο οποίος απέχει περίπου 52,5 εκατομμύρια έτη φωτός από τον αστερισμό Κόμη Βερενίκης. Τον ανακάλυψε το 1882 ο αστρονόμος Βίλχελμ Τέμπελ (Wilhelm Tempel) και ανήκει στο Σμήνος γαλαξιών της Παρθένου. Πολύ συχνά ο NGC 4323 συγχέεται με τον NGC 4322, όμως ο δεύτερος δεν είναι γαλαξίας αλλά αστέρας.

## Αλληλεπίδραση με τον Μεσιέ 100
Ο NGC 4323 είναι συνοδός γαλαξίας του Μεσιέ 100, από τον οποίο απέχει 78000 έτη φωτός. Φαίνεται πως οι δύο γαλαξίες αλληλεπιδρούν βαρυτικά, γεγονός που δεικνύεται από την καμπύλη περιστροφής του Μεσιέ 100, την ασυμμετρία του δίσκου υδρογόνου του, καθώς και την αχνή οπτική γέφυρα που τον ενώνει με τον NGC 4323. Παρόλα αυτό ο Knapen et al. έχει εκφράσει την άποψη ότι οι δυο γαλαξίες δεν αλληλεπιδρούν βαρυτικά διότι ο NGC 4323 είναι μικρός γαλαξίας ο οποίος απέχει πολύ από τον Μεσιέ 100.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Φακοειδείς γαλαξίες
Κατηγορία:Ελλειπτικοί γαλαξίες
Κατηγορία:Κόμη Βερενίκης
Κατηγορία:Αλληλεπιδρώντες γαλαξίες
4323
40171
Κατηγορία:Σμήνος της Παρθένου
+03-32-016
Μερσέδες (Κοριέντες)

Η **Μερσέδες** (, ισπανική προφορά: [meɾˈseðes]) είναι πόλη στο κέντρο της επαρχίας Κοριέντες της Αργεντινής. Έχει 33.551 κατοίκους σύμφωνα με την απογραφή του 2010, και είναι η έδρα του ομώνυμου νομού, ο οποίος περιλαμβάνει επίσης τις πόλεις Φελίπε Γιόφρε και Μαριάνο Ι. Λόσα. Απέχει 275 χλμ. από την πρωτεύουσα της επαρχίας, Κοριέντες, και 739 χλμ. από το Μπουένος Άιρες.

Η πόλη, η οποία ιδρύθηκε το 1829, βρίσκεται στη μέση μιας σημαντικής κτηνοτροφικής περιοχής και φιλοξενεί μεγάλες κτηνοτροφικές εκθέσεις και πανηγύρια. Διαθέτει Ιστορικό Μουσείο και Μουσείο Καλών Τεχνών, καθώς και Μουσείο Φυσικής Ιστορίας με περισσότερα από 1.000 δείγματα ζώων. Υπάρχει ένα ιερό στη μνήμη του Γκαουτσίτο Γκιλ, μιας δημοφιλούς θρησκευτικής και λαογραφικής μορφής, σε απόσταση 10 χλμ. από την πόλη.

Η πόλη διαθέτει αεροδρόμιο .

## Κλίμα

## Αθλητισμός
Η πόλη είναι έδρα της επαγγελματικής ομάδας μπάσκετ Κλουμπ Κομουνικασιόνες, η οποία δίνει τους εντός έδρας αγώνες της στο Εστάδιο Κουμπιέρτο Κλουμπ Κομουνικασιόνες.

## Παραπομπές


Κατηγορία:Πόλεις της Αργεντινής
Ναύαρχος Βότσης (καλαθοσφαίριση ανδρών)

O **Αθλητικός Πολιτιστικός Σύλλογος Ναύαρχος Βότσης** είναι ελληνικό αθλητικό σωματείο που δραστηριοποιείται στην περιοχή Βότση, στην Καλαμαριά της Θεσσαλονίκης. Ιδρύθηκε επισήμως στις 28 Νοεμβρίου 1933 από πρόσφυγες πρώην κατοίκους της Μικράς Ασίας και του Πόντου. Έλαβε το όνομά του προς τιμήν του Ναύαρχου Νικόλαου Βότση, ο οποίος βύθισε την τούρκικη φρεγάτα «Φετχί Μπουλέντ» μέσα στο Θερμαϊκό Κόλπο κατά την περίοδο του Α' Βαλκανικού Πολέμου. Οι αθλητές του αγωνίζονται με χρώματα το μπλε και το λευκό. 

Το τμήμα καλαθοσφαίρισης ανδρών του συλλόγου ιδρύθηκε το 1950 και διατηρεί νομική μορφή ερασιτεχνικού σωματείου. Έδρα του είναι το Α' Κλειστό Γυμναστήριο Μίκρας, χωρητικότητας 1.200 θεατών. Καλλιεργεί τόσο τμήμα ενηλίκων ανδρών, όσο και τμήματα υποδομής νεαρότερων ηλικιακά αθλητών. 

## Ιστορική αναδρομή
### Ίδρυση και πρώτες δεκαετίες
Το τμήμα καλαθοσφαίρισης του συλλόγου ιδρύθηκε το 1950 από τους Ονίκ Τσαμασιάν, Παναγιώτη Μαυρίδη και Γιώργο Κολοβό. Στο Δ.Σ. της 2/1.1958 αποφασίστηκε να αγοραστούν *«δέκα ζεύγη λαστιχένια υποδήματα – ελαττωματικά»*, για τους αθλητές του τμήματος. Σε επίσημες διοργανώσεις η ομάδα ξεκίνησε να αγωνίζεται το 1953. 

Όπως διαπιστώνεται από το αρχείο του συλλόγου, οι αθλητές του τμήματος απέκτησαν πλήρεις και ομοιογενείς στολές μετά το 1980. Τη δεκαετία του 1960 η ομάδα πραγματοποιούσε προπονήσεις στο Γήπεδο της Χ.Α.Ν.Θ. Σους αγώνες των Δ΄ Φιλίππειων του 1966 ο Ναύαρχος Βότσης ήρθε πρώτος και του απονεμήθηκε κύπελλο. Το 1968 κατέκτησε το Πρωτάθλημα Ανδρών Β' Κατηγορίας Θεσσαλονίκης με προπονητή τον Π. Αλεξανδρίδη. Το 1981 η Ε.ΚΑ.Σ.Θ. απένειμε Κύπελλο Ήθους στην ανδρική ομάδα του συλλόγου.

### Δεκαετία 1990
Την αγωνιστική περίοδο 1992-93 ο Ναύαρχος Βότσης αναδείχθηκε Πρωταθλητής στην Α' Κατηγορία Θεσσαλονίκης κερδίζοντας παράλληλα το δικαίωμα ανόδου στη Γ' Εθνική Κατηγορία για πρώτη φορά στην ιστορία του. Τη χρονιά 1993-94 διαγωνίστηκε στα πλαίσια του Βορείου Ομίλου όπου και συγκέντρωσε 7 νίκες και 19 ήττες. Η επίδοση αυτή δεν ήταν ικανή να συγκρατήσει την ομάδα στην κατηγορία. Παραγωγικότεροι σκόρερ την περίοδο αυτοί αναδείχθηκαν οι αθλητές Χρήστος Χατζόπουλος (548 πόντοι σε 26 αγώνες, 21,08 κατά μ.ό.), ο Αχιλλέας Σωτηρακόγλου (381 πόντοι σε 23 αγώνες, 16,57 κατά μ.ό.) και Βαγγέλης Πρώιος (270 πόντοι σε 22 αγώνες, 12,27 κατά μ.ό.).

### Περίοδοι σε εθνικές κατηγορίες

## Πρόσωπα

## Παραπομπές


## Εξωτερικοί σύνδεσμοι

* Α.Π.Σ. Ναύαρχος Βότσης , επίσημος ιστότοπος.
* Α.Π.Σ. Ναύαρχος Βότσης (τμήματα καλαθοσφαίρισης) , επίσημος ιστότοπος.
* 
* 
* Α' Κλειστό Γυμναστήριο Μίκρας , πληροφορίες στον ιστότοπο Gipeda.gr.

Κατηγορία:Α.Π.Σ. Ναύαρχος Βότσης
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος
Αιγύπτιοι

Οι **Αιγύπτιοι** (    , IPA: [almisˤɾejˈjuːn] ;    , (ρωμανικό: El-Masreyeen), IPA: [elmɑsˤɾejˈjiːn] ;     ρομανικά  ) είναι μια εθνική ομάδα  με καταγωγή από τη χώρα της Αιγύπτου. Η αιγυπτιακή ταυτότητα είναι στενά συνδεδεμένη με τη γεωγραφία. Ο πληθυσμός είναι συγκεντρωμένος στην κοιλάδα του Νείλου, μια μικρή λωρίδα καλλιεργήσιμης γης που εκτείνεται από τον Πρώτο Καταρράκτη έως τη Μεσόγειο και περικλείεται από έρημο τόσο στα ανατολικά όσο και στα δυτικά. Αυτή η μοναδική γεωγραφία αποτέλεσε τη βάση της ανάπτυξης των κοινωνιών που αναπτύχθηκαν στην περιοχή από την αρχαιότητα.

## Πηγές
* 
* 


## Περαιτέρω ανάγνωση

* 

Κατηγορία:Βορειοαφρικανοί

Κατηγορία:Πληθυσμιακές ομάδες στην Αίγυπτο
Περί ποιητικής (Αριστοτέλης)

Το έργο **Περί ποιητικής** του Αριστοτέλη είναι το παλαιότερο σωζόμενο έργο για την δραματική ποίηση. Είναι το πρώτο σωζόμενο φιλοσοφικό έργο που ασχολείται κατά κύριο λόγο με την λογοτεχνική θεωρία. Σε αυτό το κείμενο ο Αριστοτέλης περιγράφει την ποιητική τέχνη, όρος ο οποίος αναφέρεται στη ποίηση και προέρχεται από τη λέξη ποιητής. Ο Αριστοτέλης χωρίζει την τέχνη της ποίησης σε στιχομυθία (σε αυτό ανήκουν τα είδη της κωμωδίας, της τραγωδίας και του σατυρικού έργου), σε λυρική και της επική ποίηση. Όλα τα είδη μιμούνται την πραγματική ζωή, αλλά διαφέρουν σε τρία πράγματα:

# Διαφορές στο ρυθμό της μουσικής, στην αρμονία, στο μέτρο και τη μελωδία.
# Διαφορές στη καλοσύνη των χαρακτήρων. 
# Διαφορές στον τρόπο παρουσίασης της αφήγησης: αφήγηση μιας ιστορίας ή αναπαραγωγή της.

Το σωζόμενο βιβλίο της Ποιητικής ασχολείται πρωτίστως με το δράμα και η ανάλυση της τραγωδίας αποτελεί τον πυρήνα της συζήτησης που διεξάγει ο Αριστοτέλης στο έργο.

Αν και το κείμενο είναι παγκοσμίως αναγνωρισμένο στη δυτική κριτική παράδοση, «σχεδόν κάθε λεπτομέρεια αυτού του σημαντικού έργου έχει δημιουργήσει διιστάμενες απόψεις». Μεταξύ των ακαδημαϊκών συζητήσεων που προσπαθούν να ορίσουν και να εξηγήσουν το κείμενο, οι έννοιες της κάθαρσης και της αμαρτίας (αυτές είναι οι πιο γνωστές) αλλά και το ερώτημα γιατί ο Αριστοτέλης φαίνεται να αντιφάσκει μεταξύ των κεφαλαίων 13 και 14 είναι αυτές που έχουν προκαλέσει την περισσότερη ακαδημαϊκή συζήτηση.

## Παραπομπές


Κατηγορία:Έργα του Αριστοτέλη
Π
Αλέξανδρος Τερζιάν

Ο **Αλέξανδρος Τερζιάν** (γεννημένος ως **Αλεχάντρο Τερζιάν** [ισπανικά: Alejandro Terzián]) (24 Ιουνίου 1968, Μπουένος Άιρες) είναι Αρμένιος-Αργεντίνος-Έλληνας πρώην αθλητής δρόμων ταχύτητας.

## Καριέρα
Ο Τερζιάν, αγωνιζόμενος για την Αργεντινή, κέρδισε τον εθνικό τίτλο της χώρας στα 100 μέτρα το 1989 και στα 100 και 200 μέτρα το 1990. Στη συνέχεια μετακόμισε στην Ελλάδα, παίρνοντας εκεί τους πρώτους του εθνικούς τίτλους το 1993.

Την ίδια χρονιά, ο Τερζιάν κέρδισε τα 100 μ. στους Μεσογειακούς Αγώνες του 1993, με τον καλύτερο χρόνο της καριέρας του, στα 10,20 δευτερόλεπτα. Στους ίδιους Αγώνες κατέκτησε και το αργυρό μετάλλιο στα 200 μ. Αγωνίστηκε επίσης στο Παγκόσμιο Πρωτάθλημα Κλειστού Στίβου και στο Παγκόσμιο Πρωτάθλημα, χωρίς να φτάσει στον τελικό.

Το 1994, ο Τερζιάν κέρδισε το αργυρό μετάλλιο στα 60 μέτρα στο Ευρωπαϊκό Πρωτάθλημα Κλειστού Στίβου, με χρόνο 6,51 δευτ., το οποίο ήταν πανελλήνιο ρεκόρ κλειστού στίβου και τερμάτισε 7ος στο Ευρωπαϊκό Πρωτάθλημα Κλειστού Στίβου, με 10,42.

Ο προσωπικός του καλύτερος χρόνος στα 200 μέτρα ήταν 20,61 δευτερόλεπτα, τον Μάιο του 1997 στον Πειραιά. Αυτό τον τοποθετεί στην 9η θέση στον κατάλογο με τους Έλληνες αθλητές όλων των εποχών στα 200 μέτρα.

## Παραπομπές


Κατηγορία:Έλληνες αθλητές δρόμων ταχύτητας
Κατηγορία:Έλληνες αργεντίνικης καταγωγής
Κατηγορία:Αθλητές του στίβου στους Μεσογειακούς Αγώνες 1993
Κατηγορία:Έλληνες Μεσογειονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Έλληνες Βαλκανιονίκες
Αλεξέι Κοβαλιόφ

Ο **Αλεξέι Ιβάνοβιτς Κοβαλιόφ** (, , *Ολεξίι Ιβάνοβιτς Κοβαλιόφ*, 19 Ιανουαρίου 1989, Γκόλαγια Πρίσταν - 28 Αυγούστου 2022, Γκόλαγια Πρίσταν) ήταν Ουκρανός πολιτικός, βουλευτής της Βερχόβνα Ράντα. Το 2022, κατά τη διάρκεια της ρωσικής εισβολής στην Ουκρανία, συνεργάστηκε με τον ρωσικό στρατό και διορίστηκε αντιπρόεδρος της ρωσικής κατοχικής στρατιωτικο-πολιτικής διοίκησης της Χερσώνας για τη γεωργία.

## Βιογραφία
Γεννήθηκε στις 19 Ιανουαρίου 1989 στη Γκόλαγια Πρίσταν του Όμπλαστ της Χερσώνας. Αποφοίτησε από τη Νομική Ακαδημία της Οδησσού. Εργάστηκε ως δικηγόρος σε αγροτική επιχείρηση. Διευθυντής της ΠΕ «LK-AGRO» (από τους κορυφαίους στην καλλιέργεια στην περιοχή). Το 2019, στις εκλογές για τη Βερχόβνα Ράντα, εξελέγη από την 186η εκλογική περιφέρεια του Όμπλαστ της Χερσώνας. Εντάχθηκε στην παράταξη Υπηρέτης του Λαού, του Βολοντίμιρ Ζελένσκι.

Στις 28 Απριλίου 2022, η ένταξη στην παράταξη ανεστάλη, ενώ στις 3 Μαΐου διαγράφηκε οριστικά από την παράταξη.

Στις 22 Ιουνίου 2022, επέζησε από απόπειρα δολοφονίας, την οποία ορισμένα μέσα ενημέρωσης ανέφεραν λανθασμένα ως επιτυχή.

Στις 30 Ιουνίου, η ηγεσία της Βερχόβνα Ράντα ανακοίνωσε την απαλλαγή του Κοβαλιόφ από τα καθήκοντα του.

Στις 4 Ιουλίου 2022, έγινε μέλος της ρωσικής κατοχικής στρατιωτικο-πολιτικής διοίκησης της Χερσώνας, αναλαμβάνοντας τη θέση του  αντιπροέδρου για τη γεωργία.

Στις 28 Αυγούστου 2022 δολοφονήθηκε.

## Πηγές

## Εξωτερικοί σύνδεσμοι
* 
* https://rus.lb.ua/file/person/4807_kovalev_aleksey_ivanovich.html
* https://kp.ua/politics/a652277-nardep-kovalev-voshel-v-tak-nazyvaemoe-pravitelstvo-khersonskoj-oblasti

Κατηγορία:Ουκρανοί πολιτικοί
Ο Σουλτάνος της Βαβυλώνας και η γυναίκα

***Ο Σουλτάνος της Βαβυλώνας και η γυναίκα*** είναι ο τίτλος ενός τραγουδιού του Έλληνα τραγουδιστή Λαυρέντη Μαχαιρίτσα. Το τραγούδι περιέχεται στο άλμπουμ *L'Infinitamente Piccolo* του Ιταλού τραγουδιστή Άντζελο Μπραντουάρντι, το οποίο κυκλοφόρησε το 2000, με τον τίτλο *Il sultano di Babilonia e la prostituta* (μετάφραση: *Ο Σουλτάνος της Βαβυλώνας και η πόρνη*), που έγραψε η Λουίζα Ζάπα Μπραντουάρντι.

Ωστόσο, το 2001 ο Λαυρέντης Μαχαιρίτσας συνεργάστηκε με την στιχουργό Λίνα Νικολακοπούλου, η οποία μετέφρασε το ιταλικό τραγούδι στα ελληνικά, αντικαθιστώντας τη λέξη «πόρνη» με τη λέξη «γυναίκα». Ο τίτλος που δόθηκε, λοιπόν, ήταν *Ο Σουλτάνος της Βαβυλώνας και η γυναίκα*. Το τραγούδι αποτελεί κομμάτι του δίσκου *[[Το διάλειμμα κρατάει δυο ζωές]]*, ο οποίος κυκλοφόρησε το 2001. Στο τραγούδι μετέχει και ο Μπραντουάρντι. Τον Ιούλιο του 2012 το ξανατραγούδησαν μαζί στο Καλλιμάρμαρο

Το τραγούδι διηγείται την ιστορία του Φραγκίσκου της Ασίζης.

## Παραπομπές


Κατηγορία:Ελληνικά τραγούδια
Πλωτινούπολις

Η **Πλωτινούπολη** ή **Πλωτινόπολη** (αρχαία ελληνικά: **Πλωτινούπολις** ή **Πλωτινόπολις**) ήταν πόλη της Θράκης στο δρόμο μεταξύ Τραϊανουπόλεως και Αδριανουπόλεως. Σύμφωνα με το *Οδοιπορικό του Αντωνίνου*, βρισκόταν περίπου 30 χλμ. από την Αδριανούπολη.

Πιθανότατα ιδρύθηκε από τον Τραϊανό (58-117μ.Χ.) την ίδια εποχή με την Τραϊανούπολη και της έδωσε το όνομα προς τιμήν της συζύγου του, Πομπηίας Πλωτίνας. Ο Ιουστινιανός Α´ την αποκατέστησε.

Η Πλωτινόπολη βρισκόταν στον λόφο της αγίας Πέτρας, στα νοτιοανατολικά της πόλης του Διδυμοτείχου. Γνώρισε μεγάλη ακμή λόγω της γειτνίασής της προς τη συμβολή των ποταμών Έβρου και Ερυθροποτάμου, αλλά και διότι από εκεί περνούσε ο δρόμος που ένωνε την Τραϊανούπολη με την Αδριανούπολη, δύο από τα σημαντικότερα αστικά κέντρα της Θράκης. Σε μικρή απόσταση, περίπου ενός χιλιομέτρου, βρίσκεται ο λόφος Καλές, όπου ο αυτοκράτορας Ιουστινιανός, ο οποίος επανοχύρωσε την Πλωτινόπολη, επισκεύασε παλαιότερες οχυρώσεις και έχτισε νέες, καθώς το ύψος του (107 μέτρα) παρείχε καλύτερη άμυνα σε περίπτωση εχθρικής επίθεσης. Με τον καιρό το νέο κάστρο προσέλκυσε τους κατοίκους της παλαιάς πόλης και ο πληθυσμός του αυξήθηκε. Η ονομασία της νέας αυτής πόλης, Διδυμότειχο, πιθανόν απηχεί την οχύρωση των δύο γειτονικών θέσεων.

Η Πλωτινόπολη έπαψε να κατοικείται μάλλον γύρω στον 7ο αιώνα, αφού τότε οι σχετικές πηγές παύουν. Αντιθέτως, το Διδυμότειχο αναδείχθηκε σε μια από τις πιο σπουδαίες πόλεις της Βυζαντινής Αυτοκρατορίας, γεγονός που αποτυπώνεται στη μετονομασία του θέματος της Αδριανούπολης σε «Αδριανούπολης και Διδυμοτείχου» τον 12ο αιώνα.

Το 1965 βρέθηκε στην Πλωτινούπολη χρυσή προτομή του Ρωμαίου Αυτοκράτορα Σεπτίμιου Σευήρου, η οποία σήμερα εκτίθεται στο Μουσείο της Κομοτηνής.

## Καθολική επίτιμη επισκοπή
Η επισκοπή Πλωτινουπόλεως ιδρύθηκε το 1933 ως Λατινοκαθολική επίτιμη επισκοπή. Είχε μόνο έναν εν ενεργεία: Παύλο Βασίλικ (16.01.1991 – 20.04.1993), ενόσω ήταν βοηθός επίσκοπος του Ιβάνο-Φρανκίβσκ των Ουκρανών.

## Παραπομπές


## Πηγές
* 

Κατηγορία:Διδυμότειχο
Κατηγορία:Καθολικές τιμητικές επισκοπές της Ευρώπης
Κατηγορία:Εγκαταλελειμμένοι οικισμοί στην Ελλάδα
Ρόμπερτ Άμποτ (θεολόγος)

Ο **Ρόμπερτ Άμποτ** (, περ. 1588 - περ. 1662) ήταν Άγγλος θεολόγος που προώθησε πουριτανικά δόγματα. Με έδρα το Κράνμπρουκ του Κεντ, έγραψε αντικαθολικά έργα και καλλιέργησε έναν τοπικό κύκλο μεταξύ των ευγενών του Κεντ.

## Βιογραφία
Ο Ρόμπερτ Άμποτ σπούδασε στο Πανεπιστήμιο του Κέιμπριτζ και αργότερα στο Πανεπιστήμιο της Οξφόρδης. Οι λεπτομέρειες της εκκλησιαστικής σταδιοδρομίας του Άμποτ είναι κάπως ασαφείς και μπορούν να συγκεντρωθούν μόνο από αποσπασματικά στοιχεία, αλλά με βάση κάτι που έγραψε στο έργο του *Bee Thankfull London and her Sisters*, είναι πιθανό ότι ξεκίνησε την εκκλησιαστική του υπηρεσία με μια αποστολή ως «βοηθός ενός σεβασμιώτατου ιερέα». Μια σημείωση στο περιθώριο δείχνει ότι ο εν λόγω ιερέας ήταν ο "Master Haiward of Wool Church", στο Ντόρσετ. Το 1616 διορίστηκε από τον Τζορτζ Άμποτ στην εφημερία του Κράνμπρουκ στο Κεντ. Η διακονία του στο Κράνμπρουκ θεωρήθηκε επιτυχής, αλλά διακρίθηκε για την έλλειψη ανοχής του απέναντι στους αντικομφορμιστές. Το 1643, ο Άμποτ εγκατέλειψε το Κράνμπρουκ και έγινε εφημέριος του Σάουθγουικ στο Χαμσάιρ. Αργότερα, έγινε εφημέριος στο «εξωραϊσμένο» Ούνταλ του Σεντ Όστινς, στο Λονδίνο, όπου όπως φαίνεται εξακολουθούσε να λειτουργεί το 1657. Μεταξύ του 1657 και του 1658, και το 1662, ο Άμποτ φαίνεται να εξαφανίζεται από τα αρχεία και οι δραστηριότητές του είναι άγνωστες.

## Γραπτά έργα
Τα βιβλία του Ρόμπερτ Άμποτ διακρίνονται μεταξύ των έργων της εποχής του για τη συντομία και την ποικιλία τους. Εκτός από αυτά που αναφέρθηκαν παραπάνω, έγραψε τα βιβλία *Triall of our Church-Forsakers* (1639), *Milk for Babes, or a Mother's Catechism for her Children* (1646) και *A Christian Family builded by God, or Directions for Governors of Families* (1653).

## Ταυτοποίηση του πατέρα
Ο Άμποτ θεωρείται ενίοτε λανθασμένα ως γιος του Αρχιεπισκόπου του Καντέρμπερι με το ίδιο επώνυμο, Τζορτζ Άμποτ. Η παρεξήγηση μπορεί να προέρχεται από ένα χωρίο στο έργο του Ρόμπερτ Άμποτ *A Hand of Fellowship to Helpe Keepe out Sinne and Antichrist*, στο οποίο ευχαριστεί τον Αρχιεπίσκοπο για την «κοσμική υποστήριξη», την «καλύτερη γήινη έκφραση» και τις «πατρικές παροτρύνσεις».

## Παραπομπές


## Βιβλιογραφία
* 

Κατηγορία:Άγγλοι συγγραφείς
Κατηγορία:Απόφοιτοι του Πανεπιστημίου της Οξφόρδης
Πρόεδρος του Σουρινάμ

Ο **πρόεδρος της Δημοκρατίας του Σουρινάμ** ( ) είναι, σύμφωνα με το Σύνταγμα του 1987, ο αρχηγός του κράτους και της κυβέρνησης του Σουρινάμ, και αρχηγός του Εθνικού Στρατού του Σουρινάμ (SNL). Ο πρόεδρος διορίζει επίσης το υπουργικό συμβούλιο.

Σημερινή πρόεδρος είναι η Γιένιφερ Χέερλινγκς-Σίμονς, που ανέλαβε καθήκοντα στις 16 Ιουλίου 2025.

## Ιστορία
Η θέση του προέδρου θεσμοθετήθηκε μετά την ανεξαρτησία από την Ολλανδία το 1975. Μέχρι το 1987 ο ρόλος ήταν σε μεγάλο βαθμό εθιμοτυπικός. Ο πρώτος αξιωματούχος ήταν ο Γιόχαν Φεριέρ, ένας δάσκαλος και βετεράνος πολιτικός που υπηρετούσε ως κυβερνήτης από το 1968. Παραιτήθηκε από πρόεδρος τον Αύγουστο του 1980, αρκετούς μήνες έπειτα από ένα πραξικόπημα . Από τότε μέχρι το 1988, οι κατ' όνομα πρόεδροι ήταν ουσιαστικά μαριονέτες του αντισυνταγματάρχη, εγκατεστημένου από τον στρατό, του Ντέσι Μπουτέρσε, ο οποίος κυβέρνησε ως δικτάτορας με ελάχιστους πρακτικούς ελέγχους στην εξουσία του. Η δημοκρατία αποκαταστάθηκε το 1988, το έτος μετά την ψήφιση του συντάγματος, στο οποίο περιλαμβάνονταν τα καθήκοντα και οι ευθύνες του προέδρου. Στις 24 Δεκεμβρίου 1990, δύο ημέρες μετά την παραίτηση του Μπουτέρσε από τη θέση του διοικητή του στρατού, ο στρατός κάλεσε τον πρόεδρο Ραμσεγουάκ Σανκάρ για να τον ενημερώσει ότι αυτός και το υπουργικό του συμβούλιο είχαν απομακρυνθεί από τα καθήκοντά τους. Ο αρχηγός της αστυνομίας και υπηρεσιακός διοικητής του στρατού, ο Ιβάν Γκράνουγκστ, διορίστηκε υπηρεσιακός πρόεδρος. Στις 27 Δεκεμβρίου 1990 ο Γιοχάνες Κράαγκ έγινε πρόεδρος. Από το 1991 ο πρόεδρος εκλέγεται δημοκρατικά.

## Εκλογή
Ο πρόεδρος και ένας αντιπρόεδρος εκλέγονται από τα δύο τρίτα τουλάχιστον των μελών της Εθνοσυνέλευσης για πενταετή θητεία και είναι υπόλογοι στη Συνέλευση. Κατά τη διάρκεια της θητείας τους, ο πρόεδρος πρέπει να χάσει τυχόν πρόσθετες θέσεις στην πολιτική ή τις επιχειρήσεις.

## Προσόντα
Ένας υποψήφιος πρέπει να είναι υπήκοος Σουρινάμ (κάτοικος της χώρας για τουλάχιστον έξι χρόνια) και να είναι τουλάχιστον 30 ετών. Ένας υποψήφιος πρέπει να κερδίσει τουλάχιστον τα δύο τρίτα των ψήφων στη Συνέλευση για να εκλεγεί. Εάν κανένας υποψήφιος δεν κερδίσει τα δύο τρίτα ύστερα από τρεις γύρους, ψηφίζει στη συνέχεια το Ενωμένο Λαϊκό Κογκρέσο, που αποτελείται από τη Συνέλευση και τους τοπικούς κυβερνητικούς αξιωματούχους. Σε αυτή την περίπτωση απαιτείται απλή πλειοψηφία.

## Εξουσίες και καθήκοντα
Ο πρόεδρος έχει εκτεταμένες λειτουργικές εξουσίες. Ο πρόεδρος διορίζει και απολύει υπουργούς, υπογράφει νομοσχέδια και διορίζει και απολύει το διπλωματικό προσωπικό. Κηρύσσει πόλεμο και κατάσταση έκτακτης ανάγκης με την επικύρωση της Εθνοσυνέλευσης. Συνάπτει ξένες συνθήκες και συμφωνίες, πάλι με τη σύμφωνη γνώμη της Συνέλευσης. Ασκεί επίσης τελετουργικά καθήκοντα όπως η απονομή βραβείων, η υποδοχή ξένων διπλωματών και η χορήγηση χάρης.

## Κατάλογος προέδρων

; Πολιτικά κόμματα

* 
* 
* 
* 
* 

## Παραπομπές


## Εξωτερικοί σύνδεσμοι
* 


Προεδρος
Αμαντέους (όνομα)

**Αμαντέους** ή **Αμεντέους**, εξελληνισμένα και κυρίως για ιστορικά πρόσωπα υπάρχουν και οι μορφές **[[Αμεδαίος]]** (από το γαλλικό Amédée, πολυτονικό: Ἀμεδαῖος) ή **Αμαδαίος** (πολυτονικό: Ἀμαδαῖος). Είναι ανδρικό όνομα που προέρχεται από το λατινικό όνομα *Amadeus*1, το οποίο προέκυψε σε θρησκευτικούς κύκλους ως μεταφραστικό δάνειο από το ελληνικό Θεόφιλος, για το ομώνυμο βιβλικό πρόσωπο, τον Θεόφιλο. Πρόκειται για σύνθετη λέξη που αποδίδει το -φίλος στο α΄ συνθετικό Ama- (από το amō «αγαπώ», στα αρχαία: φιλέω) και το Θεο- στο β΄ συνθετικό *deus* («θεός», εδώ όμως για τον Θεό της Βίβλου). Το όνομα είναι δημοφιλές στη Σαβοΐα.

1Οι μορφές Αμεντέους ή Αμεδαίος προέρχονται από τον μεσαιωνικό λατινικό τύπο *Amedeus*, εν μέρει μέσω του γαλλικού Amédée.

Το θηλυκό αντίστοιχο της μορφής *Αμαντέους* είναι Αμαντέα.

Στα πολωνικά, τα ονόματα Αμαντέους ή Αμαδαίος και Αμεντέους ή Αμεδαίος απαντούν ως Amadeusz και Amedeusz, ενώ υπάρχει και το σημασιολογικά αντίστοιχο Bogumił, που στα ελληνικά έχει την λόγια μορφή Βογόμιλος. Ο Βογόμιλος με την σειρά του αποτελεί εξελληνισμό από το βουλγαρικό Богомил «Μπογκομίλ» που χρησιμοποιείται κυρίως για τον κήρυκα Βογόμιλο του Βογομιλισμού, μιας μεσαιωνικής αίρεσης της Ορθόδοξης Εκκλησίας.

Η ονομαστική εορτή του Αμαντέους εορτάζεται στις 28 Ιανουαρίου, στις 30 Μαρτίου, στις 10 Αυγούστου, στις 12 Σεπτεμβρίου και στις 27 Σεπτεμβρίου.

Για πρόσωπα με το εξελληνισμένο όνομα, δείτε Αμεδαίος.

Με το όνομα **Αμαντέους** ή μία από τις παραλλαγές της μπορεί να αναφέρονται:

## Θρησκευτικά πρόσωπα
* Ο Αμαντέους της Λωζάνης, επίσκοπος.
* Ο Αμαντέους της Πορτογαλίας, μοναχός.

## Άλλα πρόσωπα
* Ο Αμεντέο Αβογκάντρο, Ιταλός φυσικός και χημικός.
* Ο Αμεντέ Μπορέλ
* Ο Αμεντέο Μοντιλιάνι, Ιταλός ζωγράφος και γλύπτης.
* Ο Περ Ντάνιελ Αμαντέους Άτερμπομ, Σουηδός ρομαντικός ποιητής.
* Ο Ε. Τ. Α. Χόφμαν, Γερμανός ρομαντικός συγγραφέας.
* Ο Βόλφγκανγκ Αμαντέους Μότσαρτ, συνθέτης κλασικής μουσικής.
* Ο Ράμπο Αμαντέους, ψευδώνυμο του Αντονίγια Πούσιτσα.

## Παραπομπές


Κατηγορία:Ονόματα
Κατηγορία:Ανδρικά πολωνικά ονόματα
Φέμκε Μπολ

Η **Φέμκε Μπολ** (*Femke Bol*, γενν. 23 Φεβρουαρίου 2000) είναι Ολλανδή αθλήτρια του στίβου, η οποία ειδικεύεται στα 400 μέτρα μετ΄ εμποδίων και στα 400 μέτρα. Είναι η χάλκινη Ολυμπιονίκης του Τόκιο 2020 στα 400 μέτρα μετ΄ εμποδίων με το τότε ευρωπαϊκό ρεκόρ των 52,03 δευτερολέπτων, και έγινε η τρίτη ταχύτερη γυναίκα όλων των εποχών και η πρώτη Ολλανδή Ολυμπιονίκης στο αγώνισμα. Η Μπολ κέρδισε το αργυρό μετάλλιο στο Παγκόσμιο Πρωτάθλημα του 2022. Είναι η πρώτη αθλήτρια που έκανε το νταμπλ στα 400 μ./400 μ. μετ΄ εμποδίων σε μεγάλη διοργάνωση, αφού κέρδισε και τους δύο τίτλους στο Ευρωπαϊκό Πρωτάθλημα του 2022. Κέρδισε δύο αργυρά μετάλλια στο Παγκόσμιο Πρωτάθλημα Κλειστού Στίβου 2022 και δύο χρυσά στο Ευρωπαϊκό Πρωτάθλημα Κλειστού Στίβου 2021. Η Μπολ στην πρωτοεμφανιζόμενη της σεζόν το 2021 πήρε τον τίτλο του Diamond League στα 400 μέτρα μετ΄ εμποδίων, θέτοντας ρεκόρ πίστας και τρία ρεκόρ, και σημείωσε 11 ρεκόρ Ολλανδίας, με άλλα πέντε ως μέλος των ομάδων σκυταλοδρομίας.

Η Μπολ κέρδισε το χρυσό μετάλλιο στα 400 μ. μετ΄ εμποδίων στο Ευρωπαϊκό Πρωτάθλημα Στίβου Κ-20 του 2019. Κατέχει το παγκόσμιο ρεκόρ στα 300 μέτρα μετ΄ εμποδίων και τα ρεκόρ Ολλανδίας στα 400 μ. κλειστού και ανοιχτού στίβου, με το ρεκόρ του κλειστού να είναι και το τρέχον παγκόσμιο ρεκόρ.

## Καριέρα

## Παραπομπές


## Εξωτερικοί σύνδεσμοι
 

Κατηγορία:Εμποδιστές
Κατηγορία:Δρομείς ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χάλκινοι Ολυμπιονίκες του στίβου
Κατηγορία:Ολλανδοί Ολυμπιονίκες
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Νικητές Diamond League
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Γιάνους (αργκό)

[μικρογραφία|200x200εσ| Η [μαϊμού με προβοσκίδα χρησιμοποιείται συχνά στα διαδικτυακά μιμίδια ως η εικόνα ενός στερεοτυπικού Γιάνους. Το κείμενο γράφει: «Χαλίνα! Μας συκοφαντούν στη Βικιπαίδεια!».]]
**Γιάνους** (πολωνικά: Janusz) είναι υποτιμητικός όρος για ένα άτομο που εμφανίζει αρνητικά στερεότυπα χαρακτηριστικά των Πολωνών. Συνήθως απεικονίζεται ως ένας μεσήλικας μουστακοφόρος, που φοράει τις περισσότερες φορές ένα λευκό αμάνικο φανελάκι, λευκές κάλτσες και πέδιλα, με μεγάλη κοιλιά, κρατώντας συχνά μια πλαστική σακούλα εκπτωτικού καταστήματος. Οι αγαπημένες ασχολίες του Γιάνους είναι να πίνει μπύρα, να βλέπει τηλεόραση και να ακούει ντίσκο πόλο. Ένας τυπικός Γιάνους απεικονίζεται συχνά με το κεφάλι ενός πιθήκου (μαϊμού με προβοσκίδα).

Η στερεότυπη σύντροφος του Γιάνους είναι η Γκραζίνα (Grażyna), η οποία δεν είναι έξυπνη, έχει σγουρά μαλλιά, της αρέσει να ψωνίζει και ενδιαφέρεται για κουτσομπολιά. Τόσο ο Γιάνους όσο και η Γκραζίνα σχολιάζουν θέματα για τα οποία δεν έχουν ιδέα και δεν γνωρίζουν τους κανόνες του πολιτισμού. Τα παιδιά των Γιάνους και Γκραζίνα, ενσωματώνουν στερεότυπα για τους νεότερους Πολωνούς, όπως, για παράδειγμα, απροθυμία για εργασία και διαβίωση με επιδόματα. Η αποστροφή προς τον Γιάνους ορίζεται ως η αποστροφή προς οτιδήποτε αντιπροσωπεύεται από τη λεγόμενη επαρχιακή Πολωνία. Ο Γιάνους αντιμετωπίζεται με περιφρόνηση από την πλευρά της μεσαίας τάξης και των hipsters.

Ο όρος μπορεί επίσης να σημαίνει αδαής με την ευρύτερη έννοια. Αυτή η έννοια μπορεί να φανεί στη φράση «επιχειρηματίας Γιάνους», η οποία περιγράφει ένα άτομο που προσπαθεί να μεγιστοποιήσει τα βραχυπρόθεσμα οφέλη και αντιπροσωπεύει αρνητικά στερεότυπα των Πολωνών επιχειρηματιών.

## Παραπομπές


Κατηγορία:Διαδικτυακά μιμίδια
Κατηγορία:Κοινωνιολογία του πολιτισμού
Κατηγορία:Στερεότυπα των Πολωνών
Σουριναμέζικες γενικές εκλογές 2010

**Γενικές εκλογές διεξήχθησαν στο [[Σουρινάμ]]** στις 25 Μαΐου 2010, με τη συμμετοχή εννέα κομμάτων. Ο συνασπισμός "Μέγας Συνδυασμός" ("Mega Combination") που συμπεριλαμβάνει το Εθνικό Δημοκρατικό Κόμμα του πρώην δικτάτορα Ντέσι Μπουτέρσε αναδείχθηκε νικητής των εκλογών., με το κυβερνών κόμμα Νέο Μέτωπο (NF) να συγκεντρώνει γύρω στο 22,5%. Οι παρατηρητές ανέφεραν ότι οι εκλογές ήταν ειρηνικές. 

Συνολικά 324.490 ήταν οι εγγεγραμμένοι ψηφοφόροι που αποφάσισαν για το ποιοι ή ποιες θα κερδίσουν 51 έδρες στο κοινοβούλιο, 116 περιφερειακές έδρες και 752 θέσεις στο δήμο.

Ο πρώην δικτάτορας Μπουτέρσε καταζητείτο την περίοδο των εκλογών από την Ιντερπόλ αλλά απαγορεύεται στο Σουρινάμ η έκδοση των πολιτών του.

Μετά τις βουλευτικές εκλογές του 2010, η κατανομή των εδρών είχε ως εξής: ο συνασπισμός *Mega Combinatie*κατέλαβε 23 έδρες έναντι 14 για το Νέο Μέτωπο για τη Δημοκρατία και την Ανάπτυξη του προέδρου Ρόναλντ Βενεσιάαν.

## Εκλογικό σύστημα
Οι 51 έδρες στην Εθνοσυνέλευση αναδείχθηκαν με τη χρήση του συστήματος της απλής αναλογικής (ανοιχτή λίστα) σε 10 πολυεδρικές εκλογικές περιφέρειες, περιέχουσες από 2 ως 17 έδρες. Οι 10 εκλογικές περιφέρειες συμπίπτουν με τις ισάριθμες διοικητικές επαρχίες της χώρας. Στη συνέχεια η εθνοσυνέλευση εκλέγει τον πρόεδρο του Σουρινάμ. Η ψηφοφορία δεν είναι υποχρεωτική. Η θητεία των μελών της Εθνοσυνέλευσης είναι 5ετής.

## Αποτελέσματα
**[[Εθνοσυνέλευση (Σουρινάμ)|Εθνοσυνέλευση]], 25 Μαΐου 2010**
|-
!style="background-color:#E9E9E9" align=left valign=top|Κόμματα και συνασπισμοί
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
|-
|align=left| Mega Combinatie
|align="right" | 95.543
|align="right" | 40,22
|align="right" | 23
|-
|align=left| Νέο Μέτωπο για τη Δημοκρατία και την Ανάπτυξη
|align="right" | 75.190
|align="right" | 31,65
|align="right" | 14
|-
|align=left| Συνασπισμός του Λαού
|align="right" | 30.844
|align="right" | 12,98
|align="right" | 6
|-
|align=left| Κόμμα για τη Δημοκρατία και την Ανάπτυξη μέσω Ενότητας
|align="right" | 12.085
|align="right" | 5,09
|align="right" | 1
|-
|align=left| Βασικό Κόμμα για Ανανέωση και Δημοκρατία/Πολιτική Πτέρυγα του FAL
|align="right" | 12.043
|align="right" | 5,07
|align="right" | —
|-
|align=left| A Combinatie
|align="right" | 11.176
|align="right" | 4,70
|align="right" | 7
|-
|align=left| Δημοκρατική Ένωση Σουρινάμ
|align="right" | 284
|align="right" | 0,12
|align="right" | —
|-
|align=left| Μόνιμη Ευημερία Δημοκρατία του Σουρινάμ
|align="right" | 261
|align="right" | 0,11
|align="right" | —
|-
|align=left| Εθνική Ένωση
|align="right" | 149
|align="right" | 0,06
|align="right" | —
|-
|- style="background: #E9E9E9"
|align=left | Σύνολο (συμμετοχή 73,21%)
|align="right" | **237.575**
|align="right" | **100,00**
| **51**
|-
| colspan=7 align=left | Πηγή: informeleverslaglegging.gov.sr , surinametourism.net 
|}

## Παραπομπές


2010
Σουριναμ
Νιεμίτσα (ποταμός)

Ο **Νιεμίτσα** (πολωνικά: Niemica) είναι ποταμός στη βορειοδυτική Πολωνία, παραπόταμος του ποταμού Σφίνιετς. Έχει μήκος 27 χλμ. και μέγεθος λεκάνης απορροής 112,6 χλμ2. Η πηγή του βρίσκεται νότια της λίμνης Ζάμπιε.

Αρχικά, ο ποταμός ρέει με νοτιοδυτική κατεύθυνση προς τη λίμνη Στσούτσε, στην οποία ρέει στις λιμνούλες δίπλα στη νοτιοανατολική ακτή της λίμνης. Αφήνει τη λίμνη στη βόρεια όχθη της και μετά από περίπου 250 μέτρα εισέρχεται στη λίμνη Οκόνιε. Στη συνέχεια, ρέει από τη βορειοδυτική όχθη της λίμνης Οκόνιε και ρέει με βορειοδυτική κατεύθυνση προς τα ανατολικά του χωριού Νιεμίτσα, μετά συνεχίσει βορειότερα μέσω του χωριού Σουμιόντσα και στη συνέχεια προς βορειοδυτική κατεύθυνση, όπου διέρχεται από το χωριό Μοκραβίτσα. Ρέοντας στο τελευταίο του τμήμα κατά μήκος της ακτής Τσεμπιατόφσκι, χύνεται στον ποταμό Σφίνιετς στα ανατολικά του χωριού Γκραμπόβο, κοντά στο Κάμιεν Πομόρσκι.

Το όνομα *Niemica* χρησιμοποιείται επίσημα από το 1948, αντικαθιστώντας το παλαιότερο γερμανικό όνομα του ποταμού *Niemitz Bach* (όλη η περιοχή έγινε και πάλι μέρος της Πολωνίας το 1945, ως μέρος των εδαφικών αλλαγών της Πολωνίας αμέσως μετά τον Β΄ Παγκόσμιο Πόλεμο, και σε τους προηγούμενους αιώνες βρισκόταν σε διάφορες εποχές υπό πολωνική, δανική, πρωσική και γερμανική κυριαρχία).

Το 1958, ένας οικισμός της Εποχής του Χαλκού (ή πιθανώς της Πρώιμης Εποχής του Σιδήρου) ανακαλύφθηκε στη δεξιά όχθη του ποταμού, δίπλα στο δρόμο προς το χωριό Μπενίτσε. Ήταν μέρος του λουσάτιου πολιτισμού.

## Εικόνες

Αρχείο:Niemica Golczewo.jpg|alt=The Niemica River flowing next to a path and under a bridge in Golczewo.|Ο ποταμός Νιεμίτσα που διέρχεται από το Γκολτσέβο, κοντά στη λίμνη Στσούτσε.
Αρχείο:Niemica (Fluss) 03.jpg|Φωτογραφία του ποταμού Νιεμίτσα
Αρχείο:Gülzow - Eisenbahnbrücke 2.jpg|alt=A black-and-white photograph of bridges over the Niemica River.|Μια ιστορική εικόνα του ποταμού Νιεμίτσα, τραβηγμένη πριν από το 1945.


## Δείτε επίσης
* Κατάλογος ποταμών της Πολωνίας

## Παραπομπές



Κατηγορία:Ποταμοί της Πολωνίας
Κατηγορία:Παραπόταμοι του Σφίνιετς
Ζουότα (ποταμός)

Ο **Ζουότα** (πολωνικά: Złota) είναι ποταμός της Πολωνίας, δεξιός παραπόταμος του Σαν, τον οποίο συναντά στο χωριό Κουριουούφκα.

## Ροή
Υπάρχει ένας δεύτερος, μικρότερος Ζουότα, που επίσης καταλήγει στον ποταμό Σαν περίπου 3 χιλιόμετρα βόρεια από τις εκβολές αυτού του ποταμού, αφού περάσει από το χωριό Κούλνο.

## Τουρισμός
Κοντά στο χωριό Οζάνα δημιουργήθηκε μια μικρή τεχνητή λίμνη (*Zalew Ożanna*) που περιβάλλεται από τουριστικά καταλύματα και χώρο κατασκήνωσης. Από το 2021 ήταν αντικείμενο μελέτης για να διαπιστωθεί εάν η επεξεργασία αερισμού μπορεί να μετριάσει τα επίπεδα ρύπανσης.

## Δείτε επίσης
* Κατάλογος ποταμών της Πολωνίας

## Παραπομπές


Κατηγορία:Ποταμοί της Πολωνίας
Κατηγορία:Παραπόταμοι του Σαν
Κοιλάδα Λάρισας

Η **Κοιλάδα** (πρώην Αμαρλάρ ) είναι χωριό του νομού Λάρισας και έδρα τοπικής κοινότητας της Δημοτικής Ενότητας Κοιλάδας του διευρυμένου Δήμου Λαρισαίων. Σύμφωνα με την απογραφή του 2021, ο πληθυσμός της ανέρχεται στους 628 κατοίκους.

## Γενικά και ιστορικά στοιχεία
Η Κοιλάδα βρίσκεται περίπου 14 χιλιόμετρα δυτικά της Λάρισας, σε υψόμετρο 140 μέτρων. Το παλιό όνομα της Κοιλάδας είναι *Αμαρλάρ*. Ιδρύθηκε από πρόσφυγες της περιοχής Ανατολικής Ρωμυλίας της Βουλγαρίας, αρχικά το 1906 από το πρώτο κύμα προσφύγων και στη συνέχεια το 1913 ολοκληρώθηκε η εγκατάσταση των προσφύγων και στην περιοχή. Οι κάτοικοι έχουν διατηρήσει τα ήθη και έθιμα της περιοχής τους και έχουν ιδρύσει τον Πολιτιστικό και Μορφωτικό Σύλλογο Κοιλάδος «Ο Φάρος», με πολλαπλές δραστηριότητες.

Η κοινότητα της Κοιλάδας έχει έκταση 22.071 στρέμματα. Ορίστηκε έδρα του Δήμου Λάρισας. Αποτελεί νεότερο οικισμό. Είναι η μόνη κοινότητα του Δήμου Κοιλάδας που μόνο κατά το ήμισυ ο πληθυσμός της ασχολείται με τη γεωργία και τη κτηνοτροφία, περίπου το 30% ασχολείται με χειρωνακτικά επαγγέλματα, σχεδόν 11% των κατοίκων είναι έμποροι και υπάλληλοι, ενώ περίπου 5% είναι ελεύθεροι επαγγελματίες.

Έχει Νηπιαγωγείο, Δημοτικό, Γυμνάσιο - Λύκειο, κλειστό γυμναστήριο, πνευματικό κέντρο, ΚΕΠ, ΚΑΠΗ. Επίσης η Κοιλάδα έχει βιβλιοθήκη και Λαογραφικό Κέντρο. Διαθέτει κλειστό γυμναστήριο, γήπεδο ποδοσφαίρου και γήπεδο τένις. Η τοπική ομάδα είναι ο Α.Ο. Κοιλάδας

Υπάρχει αγροτικό ιατρείο και φαρμακείο. Στη Κοιλάδα έχει έδρα και ο ΤΟΕΒ Ταουσάνης, ένας από τους εννέα ΤΟΕΒ του Νομού.

Οι εκκλησίες της κοινότητας Κοιλάδας είναι:

* Άγιος Σπυρίδωνας : παλαιά εκκλησία και πολιούχος του χωριού.
* Γέννηση της Θεοτόκου : κεντρική εκκλησία.

## Πληθυσμιακά Στοιχεία

Η πορεία του πληθυσμού σύμφωνα με τις απογραφές:

## Παραπομπές


Κατηγορία:Δήμος Λαρισαίων
Κατηγορία:Χωριά της περιφερειακής ενότητας Λάρισας
Μόντε Κασέρος (Κοριέντες)

Το **Μόντε Κασέρος** () είναι πόλη στα νοτιοανατολικά της επαρχίας Κοριέντες στη Μεσοποταμία της Αργεντινής. Έχει 23.470 κατοίκους σύμφωνα με την απογραφή του 2010. Είναι η έδρα του ομώνυμου νομού, ο οποίος περιλαμβάνει επίσης τους δήμους Κολονία Λιμπερτάδ, Χουάν Πουγιόλ και Μοκορέτα.

Η πόλη βρίσκεται στη δυτική όχθη του ποταμού Ουρουγουάη, απέναντι από την πόλη Μπέλα Ουνιόν της Ουρουγουάης, περίπου 440 χλμ. ανατολικά-νοτιοανατολικά της πρωτεύουσας της επαρχίας (Κοριέντες) και 640 χλμ. βόρεια του Μπουένος Άιρες.

Η πόλη διαθέτει αεροδρόμιο .

## Κλίμα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αργεντινής
Χαμζά Αμπντί Μπάρε

O **Χαμζά Αμπντί Μπάρε** (Hamza Abdi Barre,  σομαλικά:  *Xamse Cabdi Barre*  ,   ) είναι Σομαλός πολιτικός που υπηρετεί επί του παρόντος ως πρωθυπουργός της Ομοσπονδιακής Κυβέρνησης της Σομαλίας. Προτάθηκε στις 15 Ιουνίου 2022 από τον πρόεδρο Χασάν Σεΐχ Μοχάμουντ,  και εγκρίθηκε από το κοινοβούλιο στις 25 Ιουνίου 2022 (με 229 υπέρ, 7 κατά, 1 αποχή).  Είναι επίσης βουλευτής που εξελέγη στον Οίκο του Λαού του Ομοσπονδιακού Κοινοβουλίου της Σομαλίας στις 28 Δεκεμβρίου 2021, εκπροσωπώντας την εκλογική περιφέρεια Αφμαντόου της Μέσης Τζούμπα. 

## Πρώτα χρόνια και εκπαίδευση
Ο Χαμζά γεννήθηκε στο Κισμάγιο της Κάτω Τζούμπα  από τον κλάδο Ογκαντέν της φυλής Νταρόντ. 

Ολοκλήρωσε την πρωτοβάθμια εκπαίδευσή του στη χώρα και έλαβε το πτυχίο του από το Πανεπιστήμιο Επιστήμης και Τεχνολογίας στην Υεμένη το 2001.  Από το 2003 έως το 2004 ήταν ο εκτελεστικός διευθυντής του Επισήμου Ιδιωτικού Εκπαιδευτικού Δικτύου στη Σομαλία (FPENS), ενός σχολείου στο Μογκαντίσου.  Τον Αύγουστο του 2005 ο Χαμζά συνίδρυσε το Πανεπιστήμιο του Κισμάιο.  Το 2009 απέκτησε μεταπτυχιακό δίπλωμα ειδίκευσης από το Διεθνές Ισλαμικό Πανεπιστήμιο στη Μαλαισία.  Μετά την απόκτηση του μεταπτυχιακού του και προτού ξεκινήσει την πολιτική του σταδιοδρομία, ο Χαμζά πέρασε πολλά χρόνια ως εκπαιδευτικός στο Κισμάιο και στην Μογκαντίσαου, μεταξύ άλλων και ως ανώτερος λέκτορας στο Πανεπιστήμιο της Μογκαντίσου. 

## Πολιτική καριέρα
Ο Μπάρε είναι από καιρό υποστηρικτής του Κόμματος Ένωση για την Ειρήνη και την Ανάπτυξη, κατέχοντας διάφορες θέσεις  στην ομοσπονδιακή κυβέρνηση. Από το 2014 έως το 2015 ο Μπάρε ήταν διοικητικός σύμβουλος του κυβερνήτη της περιοχής Μπανααντίρ και αργότερα του δημάρχου της Μογκαντίσου, Χασάν Μοχάμεντ Χουσεΐν. Ο Μπάρε υπηρέτησε επίσης ως ανώτερος σύμβουλος στο υπουργείο Συνταγματικών Υποθέσεων και Φεντεραλισμού.   Οι υψηλότερες πολιτικές του θέσεις πριν γίνει πρωθυπουργός ήταν ως γενικός γραμματέας του Κόμματος Ειρήνης και Ανάπτυξης υπό τον Πρόεδρο Μοχάμεντ από το 2011 έως το 2017,  και ως πρόεδρος της Εκλογικής Επιτροπής της Τζούμπαλαντ από το 2019 έως το 2020 υπό τον Πρόεδρο Μοχάμεντ Αμπντουλαχί Μοχάμεντ .  Από τις 15 Ιουνίου 2022 ο Μπάρε υπηρετεί ως πρωθυπουργός της Σομαλίας δίπλα στον πρόεδρο Μοχάμεντ,  που εκλέχθηκε ακριβώς έναν μήνα πριν. 

## Παραπομπές


Μπαρε Αμπντι Χασαν
Μπαρε
Κυβερνήτης των Πίτκαιρν

σύνδεσμος=//upload.wikimedia.org/wikipedia/commons/thumb/1/1d/Flag_of_the_Governor_of_the_Pitcairn_Islands.svg/220px-Flag_of_the_Governor_of_the_Pitcairn_Islands.svg.png|μικρογραφία| Σημαία του Κυβερνήτη των Πίτκαιρν
Ο **Κυβερνήτης των Πίτκαιρν**  είναι ο εκπρόσωπος του Βρετανού μονάρχη στα νησιά Πίτκαιρν, το τελευταίο εναπομείναν βρετανικό υπερπόντιο έδαφος στον Ειρηνικό Ωκεανό. Παρά το γεγονός ότι είναι τεχνικά υπό την εξουσία του αποικιακού κυβερνήτη, οι Πίτκαιρν απολαμβάνουν τοπική αυτονομία.

Λόγω του μικρού πληθυσμού του εξαρτημένου εδάφους (αυξήθηκε στους 233 τη δεκαετία του 1930 και έκτοτε μειώθηκε σε 50), οι Βρετανοί δεν θεώρησαν ποτέ ότι άξιζε τον κόπο να τοποθετήσουν έναν μόνιμο κυβερνήτη στα Πίτκαιρν. Αντίθετα, ο Κυβερνήτης των Φίτζι υπηρετούσε σε 2 μέρη και ως κυβερνήτης του Πίτκερν από το 1898 και μετά. Όταν τα Φίτζι έγιναν ανεξάρτητα το 1970, ο κυβερνήτης των Πίτκαιρν μεταφέρθηκε στον Βρετανό Ύπατο Αρμοστή στη Νέα Ζηλανδία. Στο αξίωμα σήμερα υπηρετεί η **Αϊόνα Τόμας** από τις 9 Αυγούστου 2022. 

Σε όλη την ιστορία του νησιού, η εξουσία του Βρετανού κυβερνήτη σχεδόν ποτέ δεν χρησιμοποιήθηκε. Εξαίρεση ήταν η απόλυση από τον κυβερνήτη Ρίτσαρντ Φελ του δημάρχου Στιβ Κρίστιαν, ο οποίος καταδικάστηκε στη δίκη των Πίτκαιρν για σεξουαλική επίθεση το 2004.

## Κατάλογος κυβερνητών από το 1970

## Σημειώσεις και παραπομπές
Πεταλούδα μονάρχης

Η **πεταλούδα μονάρχης** ή απλά **μονάρχης** (*Danaus plexippus* ) είναι πεταλούδα του υποείδους των Δαναΐδων της οικογένειας των Νυμφαλίδων .   Τα φτερά του διαθέτουν ένα εύκολα αναγνωρίσιμο μαύρο, πορτοκαλί και λευκό σχέδιο, με άνοιγμα  8 έως 10 εκατοστόμετρα.


Αρχείο:Monarch Butterfly Danaus plexippus Male 2664px.jpg|Αρσενικό άτομο.
Αρχείο:Monarch In May.jpg|Θηλυκό άτομο. 

## Παραπομπές


## Εξωτερικοί σύνδεσμοι
* 

Κατηγορία:Λεπιδόπτερα
Κατηγορία:Σελίδες με μη επιθεωρημένες μεταφράσεις
Πρωθυπουργός του Περού

Ο **Πρόεδρος του Υπουργικού Συμβουλίου του Περού**, που ανεπίσημα αποκαλείται Πρωθυπουργός (τύπος προσφώνησης: Premier) ή *Prime Minister*, είναι το υψηλότερο σε ιεραρχία μέλος του Υπουργικού Συμβουλίου του Περού. Ο πρόεδρος του Υπουργικού Συμβουλίου διορίζεται από τον Πρόεδρο (εκκρεμεί η επικύρωση από το Κογκρέσο, όπως και με όλα τα άλλα μέλη του υπουργικού συμβουλίου).
Ο πρόεδρος του Υπουργικού Συμβουλίου δεν είναι ο αρχηγός της κυβέρνησης, αφού ο πρόεδρος του Περού υπηρετεί τόσο ως αρχηγός κράτους όσο και ως αρχηγός κυβέρνησης. Το Περού είναι μια από τις λίγες χώρες της Λατινικής Αμερικής (άλλες περιλαμβάνουν την Αργεντινή, την Κούβα και την Αϊτή) όπου υφίσταται επί του παρόντος η θέση του πρωθυπουργού.

Έχει υπάρξει πρόσφατη συζήτηση για το εάν ο ρόλος του πρωθυπουργού πρέπει να ενισχυθεί, καθιστώντας ουσιαστικά τον πρωθυπουργό επικεφαλής της κυβέρνησης, όπως σε χώρες όπως η Γαλλία και η Ρωσία. Αυτή η ιδέα υποστηρίχθηκε από τους πρώην προέδρους του Περού.

Από τις 17 Μαρτίου 2026 πρωθυπουργός τελεί ο Λουίς Αρόγιο Σάντσες.

## Κατάλογος πρωθυπουργών του Περού (1856–σήμερα)
Η θέση θεσμοθετήθηκε το 1856. Πρώτος στη θέση ήταν ο Χουάν Μανουέλ δελ Μαρ, ο οποίος υπηρέτησε ως αντιπρόεδρος επί προεδρίας του Ραμόν Καστίγια από το 1858 έως τον θάνατό του, στις 16 Ιουνίου 1862.

### 19ος αιώνας

### 20ός αιώνας

### 21ος αιώνας

## Παραπομπές


Πρωθ

Περου
Τοπόλοβγκραντ

Το **Τοπόλοβγκραντ** (βουλγαρικά: Тополовград, κυρ.: «πόλη με λεύκες», , τουρκικά: Kavaklı) είναι κωμόπολη στη νοτιοκεντρική Βουλγαρία, εντός της επαρχίας Χάσκοβο, η οποία βρίσκεται στους βόρειους πρόποδες του όρους Σακάρ. Είναι το διοικητικό κέντρο του ομώνυμου Δήμου Τοπόλοβγκραντ και βρίσκεται στην ιστορική περιοχή της Ανατολικής Ρωμυλίας.

Το 2020, είχε 5.313 κατοίκους.

## Ιστορία
Το Τοπόλοβγκραντ και η γύρω περιοχή κατοικούνταν από τα αρχαία χρόνια, όπως μαρτυρούν τα ντολμέν που βρέθηκαν στο Χλιάμποβο και το φρούριο του Παλαιοκάστρου που ενδέχεται να χτίστηκε από τους Θράκες.

Μέχρι τις αρχές του 20ου αιώνα, η πόλη κατοικούνταν κυρίως από Έλληνες (96 τοις εκατό) και φιλοξενούσε ελληνικά σχολεία και εκκλησίες. Αν και ήταν πόλη με ελληνική πλειοψηφία, μετά το 1906, η βουλγαρική κυβέρνηση διόρισε τον πρώτο Βούλγαρο δήμαρχο. Από το 1906 έως το 1925, περίπου 22.000 Έλληνες εγκατέλειψαν την πόλη καθώς και τα περίχωρά της και εγκαταστάθηκαν στη Μακεδονία (στο Πολύκαστρο, στα Κουφάλια και αλλού). Αντικαταστάθηκαν από ομάδες Βούλγαρων προσφύγων από τη Δυτική Θράκη, την Ανατολική Θράκη, τη Μικρά Ασία και την ιστορική περιοχή της Μακεδονίας. Η καβακλιώτικη διάλεκτος εξακολουθεί να ομιλείται από ορισμένους απογόνους καβακλιωτών σε χωριά της ελληνικής Μακεδονίας (βλ. συνεντεύξεις του Thede Kahl και Σωτήρη Ρουσιάκη από το χωριό Κουφάλια).

Σε ανάμνηση του ιστορικού μοναστηριού της Αγίας Τριάδος στο Καβακλί, οι Ανατολικορωμυλιώτες έκτισαν στο Πολύκαστρο όπου εγκαταστάθηκαν τον ναό της Αγίας Τριάδος, που δεσπόζει στο κέντρο της πόλης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας